রনি বিগস: ৮৪ বছর বয়সে লণ্ডনের রাজকীয় ট্রেনে ডাকাতি করা নামকরা ট্রেন ডাকাত রনি বিগস মারা গিয়েছেন। ১৯৬৩ সালে বিগস ও তার পনেরো জন সঙ্গী লন্ডন রয়্যাল ট্রেনে ডাকাতি করেন। ডাকাতিকালে তারা তৎকালীন ডলারের হিসেবে ২৬ লাখ ডলার ডাকাতি করেন। যা বর্তমানে অর্থমূল্যের হিসেবে প্রায় চার কোটি ডলার। রনি বিগসকে সর্বশেষ মার্চ মাসে তারই বন্ধু ব্রুস রেনল্ডসের অন্ত্যেষ্টিক্রিয়া অনুষ্ঠানে দেখা যায়। ব্রুস ছিলেন ওই ট্রেন ডাকাতির মূল পরিকল্পনাকারী।